CELEX: C2007/117/31
Language: hu
Date: 2007-05-26 00:00:00
Title: C-167/07. sz. ügy: 2007. március 29-én benyújtott kereset – Spanyol Királyság kontra Európai Unió Tanácsa

26.5.2007   
            
            
               HU
            
            
               Az Európai Unió Hivatalos Lapja
            
            
               C 117/19
            
         2007. március 29-én benyújtott kereset – Spanyol Királyság kontra Európai Unió Tanácsa
   (C-167/07. sz. ügy)
   (2007/C 117/31)
   Az eljárás nyelve: spanyol
   Felek
   
      Felperes: Spanyol Királyság (képviselő: N. Díaz Abad, meghatalmazott)
   
      Alperes: az Európai Unió Tanácsa
   Kereseti kérelmek
   
               —
            
            
               semmisítse meg a bizonyos halállományokra és halállománycsoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2007. évre történő meghatározásáról szóló, 2006. december 21-i 41/2007/EK tanácsi rendeletet (1) abban a részében, amelyben az nem rendelkezik meghatározott kvótákról a spanyol flotta számára az Északi-tenger közösségi vizein, és
            
         
               —
            
            
               kötelezze az Európai Unió Tanácsát a költségek viselésére.
            
         Jogalapok és fontosabb érvek
   1)   A hátrányos megkülönböztetés tilalmának megsértése
   A Spanyol Királyság véleménye szerint a megtámadott rendelet azáltal, hogy nem rendelkezik Spanyolország számára kvótákról az Északi-tenger közösségi vizein, a hátrányos megkülönböztetés tilalmába ütközik, mivel a csatlakozási okmányban foglalt átmeneti időszak lejártával a többi tagállamnak is joga van e vízterülethez való hozzáféréshez és annak kiaknázásához, miközben Spanyolország számára csak a vízhez való hozzáférést ismerték el.
   2)   Spanyolország csatlakozási okmányának téves értelmezése
   A csatlakozási okmány, amikor átmeneti időszakot állapított meg Spanyolország számára a halászat terén, nem tett különbséget a vízhez való hozzáférés és annak kiaknázása között. Ezenkívül a csatlakozási okmány rendelkezéseit annak összefüggéseire és céljára tekintettel kell értelmezni.
   3)   A 2371/2002 rendelet (2) 20. cikke (2) bekezdésének megsértése
   Az említett rendelkezést sérti az, hogy a csatlakozási okmányban foglalt átmeneti időszak lejártát követő első felosztás alkalmával nem rendelkeztek Spanyolország számára új halászati lehetőségeket teremtő kvótákról.
   
      (1)  HL 2007., L 15., 1. o.
   
   
      (2)  A halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelet (HL L 358., 59. o.; magyarnyelvű különkiadás 4. fejezet, 5. kötet, 460. o.).